Ou dier | Just another blogs demo Sites site
" Die mens is geneig om slegs sy verontwaardiging en vy verdriet vrye teuels te gee as daar blaam gewerp kan word. As daar geen blaam is nie, dan berus hy. En hoe minder ons in staat is om blaam te werp, hoe groter is ons behoefte aan 'n sondebok."- Die Silberstein trilogie Etienne Leroux
Ja. Ek is mismoedig. Want my sekerheid het in onsekerheid ontaard. 'n Moontlikheid net 'n moontlikheid gebly. En skielik wonder ek wat is die definisie van moontlikheid en skielik is geleentheid/moontlikheid/onsekerheid sinnoniem. Met die drieling het ek geen kontrak nie. Beloof geen beloftes nie maar kweek geloof in waarskynlikheid en skielik vermoed ek,
ek is 'n heiden.
Grys glas. Ek versmoor in Sandton. As dit tog net Sandton was. As dit tog net Sandton was.
Begin vir beginners
Deur aan te hou stap in die kurwe van my regterbrein gaan ek nou net mooi begin roteer. Dis 'n algemene fout wanneer jy links probeer draai ,en 360 grade later, jouself weer regs vind. My regterbrein is my regte brein aangesien my linkerbrein in sy slaap die tydelike vir die ewige verruil het .Tyd en rigting is byna sinoniem vir my-ek het geen begrip vir een van die twee nie en weet nie wat dit behels om iedere een te besit nie. Gooi jou brood uit op die water, dis hoe ek redeneer. Nou as jy 7 dae en 7 nagte het vir jou brood om te arriveer op 'n onbekende eiland, waar begin mens roei as jy reeds die diep water getref het?
Ek is geen god nie, en om in 7 dae aan iets nuut geskape geboorte te skenk, is onwaarskynlik. Bevrugting vind nie plaas sonder passie en inspirasie nie. Die passie-is daar. Die inspirasie-verkrybaar. Maar die hand is lui en die siel is droog gesweet.
Een begrip.Een woord.
"Everything is possible for him who believes"-jammer ek kan nie onthou waar dit staan in die Bybel nie 😉 Die versie maal al om en om in my kop sedertien Maandag. Ek het al agtergekom dat dis die dinge wat ek so gereeld probeer ontsnap met 'n kort pad, my altyd ingehaal het. Selfs al bied die lang pad vele nooduitgange het ek nooit die regte bestemming bereik toe ek hul gekies het nie. Ek was een van daai mense wat elke Maandag en soms Vrydae,dit hang af wat my dag behels het, agter 'n doktersertifikaat geskuil het.
Dis nie dat ek lui was nie, dit was bloot uit vrees vir die onbekende (weens my kortstondige-plesiergedrewe-lewenstyl moet ek byvoeg). Maandag het ek net besef hoe belaglik ek is en vir myself begin lag, God het my nooit verlaat nie, miskien het ek op 'n stadium, maar ek het vergeet dat dit Godsonmoontlik vir God is om enige iemand te verwerp. My Afrikaanse laerskool juffrou het altyd gese "een begrip, een woord". My nuwe lewensuitkyk behels dieselfde. Een begrip-geloof. Een woord-alles.
Moeg lam en onverantwoordelik.
Het half 4 by die huis aangekom. Toast gemaak.Gekoffie. Gerook. Geleer. Gerus. Gaan skryf.
Dis een van daai dae waar ek weer, op die ingewing van die oomblik, myself aan die impuls klik begewe.